EkBass/fiwiki-20250220-pages-articles huggingface dataset:
Tšebyšovin epäyhtälö

Todennäköisyyslaskennassa Tšebyšovin epäyhtälön mukaan todennäköisyysavaruudessa lähes kaikki todennäköisyysjakauma jakautuu keskiarvon lähelle. Epäyhtälö on nimetty Pafnuti Tšebyšovin mukaan == Yleinen väittämä == Epäyhtälö esitetään usein mittateorian avulla. Tällöin todennäköisyysteoreettinen väittämä on mittateoreettisen väittämän erikoistapaus. === Mittateoreettinen muotoilu === Olkoon (X,Σ,μ) mitta-avaruus ja f laajennettu reaaliarvoinen mitallinen funktio X:ssä. Tällöin kaikilla reaaliluvuilla t > 0, :\mu(\\{x\in X|\,|f(x)|\geq t\\}) \leq {1\over t^2} \int_X f^2 \, d\mu. Yleisemmin, jos g on epänegatiivinen reaaliarvoinen mitallinen funktio, joka ei ole vähenevä f:n määrittelyjoukossa, on :\mu(\\{x\in X|\,f(x)\geq t\\} \leq {1\over g(t)} \int_X g\circ f\, d\mu. Edellinen väitös seuraa asettamalla :g(t)=\begin{cases}t^2&\mbox{jos }t\geq0\\\0&\mbox{muulloin,}\end{cases} ja valitsemalla f:n asemesta |f|. === Todennäköisyysteoreettinen muotoilu === Olkoon X satunnaismuuttuja odotusarvonaan μ ja äärellisenä varianssinaan σ2. Tällöin kaikilla reaaliluvuilla k > 0, :\Pr(\left|X-\mu\right|\geq k\sigma)\leq\frac{1}{k^2}. Ainoastaan tapaukset k > 1 tarjoavat hyödyllistä tietoa. Esimerkiksi valitsemalla k=√2 huomataan, että vähintään puolet annetun jakauman arvoista sijaitsevat välillä (μ − √2 σ, μ + √2 σ). Tšebyševin epäyhtälöä käytetään todistamaan heikko suurten lukujen laki. Luokka:Epäyhtälöt Luokka:Todennäköisyyslaskenta
Onnen kulissit

Onnen kulissit (Reversal of Fortune) on yhdysvaltalainen vuoden 1990 draamaelokuva. Se kertoo tositarinan seurapiirirouvasta Sunny von Bülow’sta, joka joutuu pysyvään koomaan, ja oikeudenkäynnistä, jossa Sunnyn miestä Claus von Bülowia syytetään murhan yrityksestä, alioikeuden langettavasta tuomiosta ja sitä seuranneesta ylemmän oikeusasteen syyttömäksi julistamisesta. Elokuva pohjautuu von Bülow’n asiajajana toimineen Alan Dershowitzin romaaniin. Sen on ohjannut Barbet Schroeder ja pääosia esittävät Glenn Close, Jeremy Irons ja Ron Silver. Jeremy Irons voitti roolisuorituksestaan sekä parhaan miespääosan Oscarin että Golden Globen. Lisäksi elokuva oli ehdolla kahteen muuhun Oscariin ja kolmeen Golden Globeen. The New York Timesin kriitikot valitsivat Onnen kulissit vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooliluettelo == *Glenn Close – Sunny von Bülow *Jeremy Irons – Claus von Bülow *Ron Silver – Professori Alan Dershowitz *Annabella Sciorra – Sarah *Uta Hagen – Maria *Fisher Stevens – David Marriott *Jack Gilpin – Peter MacIntosh *Christine Baranski – Andrea Reynolds == Palkintoja == === Oscarit === *Paras miespääosa: Jeremy Irons Ehdokkaana: *Paras ohjaus: Barbet Schroeder *Paras sovitettu käsikirjoitus: Nicholas Kazan === Golden Globet === *Paras miespääosa: Jeremy Irons Ehdokkaana: *Paras draamaelokuva *Paras ohjaaja: Barbet Schroeder *Paras käskirjoitus: Nicholas Kazan ==Arvioita== Helsingin Sanomien Pertti Avola kehui muun muassa Jeremy Ironsin roolisuoritusta erikoisen von Bülowin tulkkina, mutta piti Schroederin ohjausta persoonattomana ja monia kerrontaratkaisuja outoina, kuten koomansa takaa puhuvaa Sunnyn kertojaääntä. Hän piti oikeastaan koko Sunnyn hahmoa tarinassa varsin turhana muutamaa takaumaa lukuun ottamatta. Saman lehden Mikael Fräntin mielestä taas kertojanääni toimii samalla tavoin kuin haudantakainen kertoja Billy Wilderin Auringonlaskun kadussa. Hänestä Onnen kulissien älynystyröitä hierova kiinnostava tarina, näkökulmien vaihtelu, varma ohjaus ja hyvät näyttelijät takaavat nautittavan elokuvakokemuksen. Video-oppaassa vuodelta 1994 Kati Sinisalo luonnehti Onnen kulisseja hyytävän kylmäksi avioliittodraamaksi ja antoi sille neljä tähteä viidestä, mikä vastaa sanallista arviota ”erinomainen”. ==Lähteet== == Aiheesta muualla == * Luokka:Yhdysvaltalaiset draamaelokuvat Luokka:Vuoden 1990 yhdysvaltalaiset elokuvat Luokka:Barbet Schroederin ohjaamat elokuvat Luokka:Warner Brosin elokuvat
Persson Motorsport

Persson Motorsport on autourheilutalli, jonka perusti ruotsalainen rata- autoilija Ingmar Persson vuonna 1993. Talliin kuuluu 21 jäsentä ja Persson itse toimii tallipäällikkönä. Talli on toiminut Saksan DTM:ssä ja FIA:n GT- autojen mestaruussarjassa. Vuodesta 2000 Perssonin talli on toiminut yhtäjaksoisesti DTM:ssä ja kuljettajina ovat olleet mm. Jean Alesi, Paul di Resta, Christijan Albers ja Bruno Spengler. ==DTM-kausi 2006== Persson on tunnettu nuorten, lupaavien kuljettajien ajattamisesta, mutta vuonna 2006 Persson teki poikkeuksen. Hän hankki tallinsa ykköskuljettajaksi ranskalaisen F1-veteraanin Jean Alesin. Alesin ja hänen edellisen DTM-tallinsa päällikön välit olivat tulehtuneet ja Alesi päätti vaihtaa Perssonin talliin, vaikka joutuikin ajamaan vuoden 2005 autolla. Tallin myönteinen ja ammattitaitoinen ilmapiiri kuitenkin saivat Alesin tekemään sopimuksen Perssonin kanssa. Kauden neljässä ensimmäisessä kisassa Alesi ajoi pisteille jättäen taakseen monta vuoden 2006 autoa, mm. kolmasti Mika Häkkisen. Kauden 2006 Nürburgringin sadekisassa Alesi loisti vanhalla autollaan nousten 14. sijalta neljänneksi ja ollen kolmanneksi nopein Mercedes-kuljettaja ja nopein vuoden 2005 autoista. Kauden 2006 loppupisteissä Persson Motorsport oli viides. ==DTM-kausi 2007== Kaudella 2007 Gary Paffett otti Jean Alesin paikan, kun Alesi vaihtoi toiseen kilpa-autosarjaan. Tallissa jatkaa Margaritis ja uutena mukaan tuli Paul di Resta. Paffett ja Margaritis ajavat vuoden 2006 autoilla, di Resta vuoden 2005 versiolla. Kauden toisessa kisassa Persson Motorsport teki jättiyllätyksen, kun Gary Paffett voitti kisan ja Paul di Resta oli toinen. Margaritis varmisti kaikkien tallin kuljettajien pääsyn pisteille ollen kahdeksas. Tallin kuljettajat toivat pisteitä tasaisesti läpi kauden ja talli oli loppupisteissä neljäs. Kaudella 2009 talli oli loppupisteissä viides. == Aiheesta muualla == *Viralliset sivut Luokka:DTM-tallit
Tšernogorsk

Tšernogorsk (, hakassiksi Харатас, Haratas) on kaupunki Hakassiassa Etelä- Siperiassa Venäjällä, 18 kilometriä tasavallan pääkaupungista Abakanista pohjoiseen. Hallinnollisesti Tšernogorsk on suoraan tasavallan hallinnon alainen kaupunkipiiri, johon kuuluu noin 72 000 asukkaan kaupungin ohella 2 600 hengen Prigorskin kaupunkityyppinen taajama. Kaupunkipiiriä ympäröi Ust- Abakanin piiri. Neuvostoliiton aikana kaupungissa sijaitsi työleiri. Asukasluvun kehitys: * 73 077 (2002) * 72 147 (2010) ==Lähteet== Luokka:Hakassian kaupungit
Pommern

Pommern tarkoittaa seuraavia asioita: * Pommeri (saksaksi ja ruotsiksi Pommern), Itämeren etelärannikolla sijaitseva alue * Pommerin provinssi (saksaksi Provinz Pommern), Preussin provinssi 1815–1945 * Etu-Pommeri (saksaksi Vorpommern), Mecklenburg-Etu-Pommerin osavaltioon kuuluva alue * Taka-Pommeri (saksaksi Hinterpommern), Oderin itäpuolinen Pommerin osa * Pommern, Pommerin alueen mukaan nimetty purjealus * Pommern, perunalajike
Paranthropus

Paranthropus on muinainen ihmisapinoihin kuuluva suku. Suvun lajit olivat kahdella raajalla käveleviä apinaihmisiä, jotka todennäköisesti erosivat jossain vaiheessa läheisestä Australopithecus-suvusta, johon vielä jokin aika sitten suvun lajit luokiteltiin. Osa suvun lajeista oli olemassa todennäköisesti vielä samaan aikaan kun suku Homo syntyi (joka polveutui edeltäjästään Australopithecus-suvusta tai pikemminkin litteänaamaisesta kenianihmisestä). Paranthropus ilmaantui karkeasti noin 2,7 miljoonaa vuotta sitten pleistoseenikauden alussa. Paranthorpus boisei -lajin aivotilavuus oli noin 40 % nykyihmisen aivotilavuudesta. Lajit olivat noin 130–140 senttimetriä pitkiä ja hyvin lihaksikkaita. Suvun lajien uskotaan eläneen metsäisillä alueilla, toisin kuin Australopithecus-suku, joka eli ruohikkoisilla alueilla. Kiistely tieteellisestä luokittelusta on jatkunut vuosikymmeniä, mutta nykyisin suku erotetaan Australopithecus-suvusta. Osa lajeista mahdollisesti eli vielä varhaisten ihmislajien aikaan. Lajit olivat gorillamaisia ja näyttivät loittonevan Homo-suvun edustamasta ihmismäisyydestä poispäin. == Luokittelu == Paranthropus-sukuun luettuja lajeja ovat:Valste, Juha: Ihmislajin synty, s. 10. SKS, 2012. ISBN 978-952-222-332-6. * Paranthropus aethiopicus (turkananapinaihminen) * Paranthropus boisei (vankka-apinaihminen) * Paranthropus robustus (roteva-apinaihminen) == Erot esi-ihmisiin verrattuna == Suvun käyttäytyminen poikkesi huomattavasti esi-ihmisistä, koska se ei ollut läheskään yhtä sopeutunut elämään alueillansa eikä osannut käyttää luonnonvaroja hyväkseen tehokkaasti. Todisteiden mukaan suvun fysiologia oli sopeutunut Afrikasta maan alta löytyvien ympärivuotisten kasvien ja juureksien syömiseen. Esi-ihmiset olivat samaan aikaan sopeutuneet syömään huomattavasti laajempaa valikoimaa kasviksia ja omaksuivat jossain välissä raadonsyönnin kautta lihansyönnin. Myöhäiset suvun edustajat eivät tiettävästi olleet niin älykkäitä kuin varhaiset ihmislajien edustajat, mutta niillä oli isommat aivot kuin Australopithecus-suvun edustajilla. Joidenkin todisteiden valossa näyttää siltä, että ne käyttivät myös alkeellisia työkaluja, jotka eivät kuitenkaan olleet niin kehittyneitä kuin Homo habilisin käyttämät. Lajit eivät myöskään osanneet puhua primitiivistä kieltä tai käsitellä tulta. Tutkijat eivät juuri usko, että joku suvun lajeista olisi ollut oman sukumme alkuna.Berg, Lasse: Gryning över Kalahari, s. 96. Ordfront, 2007. ==Lähteet== Luokka:Ihmisen evoluutio Luokka:Isot ihmisapinat Luokka:Seulonnan keskeiset artikkelit Luokka:Esihistorialliset nisäkkäät
Kaulaliina

Kaulaliina on kaulaa peittävä pitkänomainen suorakaiteen muotoinen vaatekappale. Materiaalina on tekstiili. Kaulaliina kiedotaan kaulan ympärille yhden tai useamman kerran ja päät jätetään joko vapaiksi tai takin alle. Kaulaliinan voi tehdä itse joko virkkaamalla tai neulomalla. ==Kauluri== Kauluri on kaulaa suojaava kaulaliinaa vastaava tekstiili, mutta se on tarkoitettu puettavaksi. Siinä on päänaukko sekä korkea kaulusosa, eikä sitä kiedota kaulan ympärille. ==Historia== Euroopassa kaulaliina on kuulunut oleellisena osana miesten vaatetukseen 1600-luvun puolivälistä 1800-luvun puolivälin tienoille. Naisten pukuihin tämä asuste ei ole kuulunut yhtä keskeisesti kuin miesten puvustoon. Kaulaliinasta tuli 1600-luvun puolivälissä miesten säätyläispukujen tärkeä koriste, joka solmittiin etupuolelta. Se oli tavallisesti valkoinen ja sen päissä oli pitsiä. Sotilaspukujen kanssa käytettiin 1600-luvun lopulta lähtien mustaa kaulan ympäri kiedottua liinaa. Noin 1665–1680 kaulaliinan sitomiseen käytettiin värillistä nauhaa, ja 1600-lopulla oli myös muotia sitoa se löysään solmuun siten, että sen päät riippuivat vapaina. Vuosina 1690–1730 vallinneen Steenkirk-muodin aikana kaulaliinan päät kietaistiin löysästi toistensa ympäri ja pujotettiin takin napinläven läpi tai kiinnitettiin takkiin neulalla. Vuoden 1730 tienoilla kaulaliinasta tuli vaatimaton side kaulan ympärille. Kaulaliinaan kuului 1700-luvulla usein röyhelö. Vuoden 1780 tienoilla alettiin käyttää suurta kaulan ympäri kietaistua valkoista kaulaliinaa, joka 1800-luvun alussa peitti leuankin. Nelikulmaiset niskasta sidotut kaulaliinat tulivat muotiin 1780-luvulla. Ranskan suuren vallankumouksen jälkeen tuli tavaksi kietoa kaulaliina useaan kertaan kaulan ympäri, ja jos halusi näyttää keikarilta, se ulottui korviin saakka. Niskan puolelta solmiminen tuli jälleen muotiin 1830-luvulla ja kiinnittämiseen käytettiin usein solkea (solkihuivi). Tällöin oli tapana ommella etupuolelle ruusuke. 1850-luvun muoti edellytti kapeaa, usein mustaa kaulaliinaa, josta tulee mieleen nykyaikainen solmio. Leveitä kaulaliinoja alettiin suosia 1870-luvulla ja 1880-luvulla ne levenivät lisää peittäen koko paidanrinnuksen. ==Katso myös== * Huivi ==Lähteet== Luokka:Asusteet en:Scarf ja:マフラー (防寒具)
USA Today

USA Today on yhdysvaltalainen valtakunnallinen sanomalehti. Lehteä julkaisee Gannett-mediayhtiö, ja sen toimituksellinen linja on konservatiivinen ja maltillisen oikeistolainen. Maailman sanomalehtien ja uutiskustantajien liiton vuoden 2016 yhteenvedon (WAN-IFRA 2016) mukaan USA Today oli levikiltään maailman kolmanneksi suurin sanomalehti 4,139 miljoonan numeron levikillään (tiedot viittaavat vuoden 2015 tilanteeseen). Lehteä luonnehditaan keskustalaiseksi tai keskusta-vasemmistolaiseksi. Englanninkielisten sanomalehtien (suuri sivukoko) joukossa se oli levikiltään maailman ykkönen, kun The Times of India oli toiseksi suurin. USA Today oli vuosikausia Yhdysvaltain myydyin lehti yli kahden miljoonan päivittäislevikillään. Levikki laski kuitenkin syksystä 2008 syksyyn 2009 aikana ennätykselliset 17 prosenttia kaikkien aikojen alhaisimpaan lukuunsa 1,88 miljoonaan, jolloin The Wall Street Journal ohitti sen. USA Today puolustautui tuolloin olevansa yhä levikiltään suurin, jos vain painetut lehdet lasketaan. The Wall Street Journalilla oli tiettävästi ainakin 350 000 nettitilaajaa. Vuonna 1982 perustettu USA Today pyrki alusta alkaen olemaan niin kutsutun televisiosukupolven sanomalehti. Sen pääuutiset ovat valtakunnallisia ja lehti lähetetään satelliitin välityksellä aluepainoihin ympäri Yhdysvaltoja Virginian osavaltion Arlingtonissa, Washingtonin esikaupungissa, sijaitsevasta pääkonttorista. Lehdellä on painot myös Euroopassa ja Aasiassa kansainvälistä jakelua varten. USA Today keskittyy lyhyisiin ja myyviin uutisiin, eikä se pyri taustoittamaan niitä kovinkaan laajalti. Sen sijaan se panostaa uutistensa esilletuomiseen ja näyttävyyteen korostamalla uutisten ohessa selkeitä taulukoita, kaavioita ja erityisesti valokuvia ja muutakin kuvitusta. Tämä erotti sen eritoten perustamisensa aikaan muista amerikkalaisista suurista sanomalehdistä, jotka yleensä luottivat asiatyyliin ja analysointiin eivätkä juuri julkaisseet kuvia, antaen harmaan yleisvaikutelman. Toisaalta värikäs ja aggressiivisesti markkinoitu lehti sai pian pilkkanimen "McPaper", mikä taas oli viittaus McDonald'sin harjoittamaan samantyyppiseen markkinointiin. USA Todayn perusti 15. syyskuuta 1982 Gannettin tuonaikainen johtaja Al Neuharth, ja lehti on nykyään saavuttanut kymmeniä alueellisia lehtiä julkaisevan ja joitakin alueellisia tv-kanavia omistavan Gannett- konsernin lippulaivan aseman. Sen ensimmäisenä toimituksellisena johtajana 1982–1991 oli John Seigenthaler Senior, joka sittemmin oli keskeinen henkilö englanninkieliseen Wikipediaan liittyneessä jupakassa. USA Today hyödynsi alusta alkaen satelliitteja tiedonsiirrossaan ja oli ensimmäinen lehti, joka toimitti päivän lehden toimituksesta painokeskuksiin tällä tavoin. Vuonna 2001 päätoimitus siirtyi uuteen 12-hehtaariseen rakennukseen. Maaliskuussa 2004 lehteä ravisteli skandaali, kun ilmeni, että sen pitkäaikainen arvostettu avustaja Jack Kelley oli keksinyt uutisia omasta päästään. Lehti joutui selvittämään, mitkä Kelleyn jutuista olivat aitoja, ja julkaisi etusivullaan anteeksipyynnön. ==Lähteet== == Aiheesta muualla == * USA Todayn kotisivut Luokka:Yhdysvaltalaiset sanomalehdet
William Jones

William Jones (28. syyskuuta 1746 Lontoo – 27. huhtikuuta 1794 Kalkutta) oli brittiläinen itämaantutkija ja lakimies, sekä vuodesta 1783 korkeimman oikeuden tuomari Kalkutassa. Hän sai mainetta myös kielitieteilijänä; nykyään hänet tunnetaan parhaiten työstään indoeurooppalaisen kielikunnan tutkimuksessa. Intiassa brahmaanien luona Jones oppi sanskritia, ja havaitsi ensimmäisenä tuon Intian klassisen kielen sukulaisuuden kreikkaan, latinaan, goottiin ja kelttiläisiin kieliin. Hänestä tuli siten tärkeä uranuurtaja uudelle tieteenalalle, indoeurooppalaiselle kielitieteelle, jota on välillä kutsuttu myös indogermanistiikaksi. William Jones syntyi Lontoossa, ja hänen samanniminen isänsä oli matemaatikko. Nuori Jones osoittautui kielellisesti erittäin lahjakkaaksi, ja oppi jo varhain kreikan ja latinan sekä farsin ja arabiaa. Kaiken kaikkiaan hän hallitsi elämänsä aikana täysin 13 eri kieltä ja kohtuullisen hyvin vielä 28 muuta kieltä. Huolimatta isänsä varhaisesta kuolemasta poika kykeni käymään yliopiston ja aloittamaan uran kielenkääntäjänä. Hänen julkaisemansa on Histoire de Nader Chah, käännös farsinkielisestä alkuteoksesta. Alkaen vuodesta 1770 Jones opiskeli oikeustiedettä. Tämä ala toi hänet lopulta Intiaan, kun hänet nimitettiin vuonna 1783 Bengalin korkeimpaan oikeuteen Kalkutassa, joka tuohon aikaan oli brittiläisen Intian pääkaupunki. Intialaisesta kulttuurista viehättyneenä hän perusti yhdistyksen Asiatic Society, jonka tehtävänä oli tutkia bengalilaista yhteiskuntaa. Hän kirjoitti oikeuslaitoksesta, musiikista, kirjallisuudesta, kasvitieteestä ja maantieteestä, sekä sen ohella käänsi merkittäviä intialaisia kirjoja. Hänen epäsuoraksi ansiokseen voidaan laskea myös tietty osa Englannin romantiikan ajan runouden tyylistä, sillä hänen käännöksensä ”itäisestä” runoudesta innoittivat osaltaan tätä tyylisuuntaa, jonka edustajiin kuuluivat esimerkiksi Samuel Taylor Coleridge ja lordi Byron. Nykyään William Jones on tunnettu nimenomaan siitä, että hän oivalsi ensimmäisenä sanskritin samankaltaisuuden kreikkaan ja latinaan. Teoksessa The Sanscrit Language (1786) hän esitti, että kaikilla kolmella kielellä oli yhteinen alkuperä, ja että ne lisäksi olivat sukua myös niin goottilaisille ja kelttiläisille kielille kuin myös persian kielelle. Tämä oli ensimmäinen viittaus kokonaisen indoeurooppalaisen kielikunnan olemassaoloon ja myös ensimmäinen käytännön sovellus nykyaikaisesta vertailevasta kielitieteestä. == Katso myös == * János Sajnovics == Aiheesta muualla == * Encyclopedia Britannica: Jones, Sir William Luokka:Brittiläiset kielitieteilijät Luokka:Brittiläiset tuomarit Luokka:Vuonna 1746 syntyneet Luokka:Vuonna 1794 kuolleet
Radiokemia

Radiokemia tutkii radioaktiivisten aineiden kemiallista käyttäytymistä sekä radioaktiivisisista aineista peräisin olevan ionisoivan säteilyn käyttöä kemiassa. Laajimmillaan radiokemian alaan kuuluu kaikki kemian tutkimus, jossa käytetään radioaktiivisia aineita, ja kaikki radioaktiivisten aineiden tutkimus, jossa käytetään kemiaa. Henri Becquerellin kokeita kaliumuranyylisulfaatin ja valokuvauslevyjen kanssa sekä Marie ja Pierre Curien tutkimuksia poloniumin ja radiumin eristämiseksi pikivälkkeestä voidaan pitää ensimmäisinä varsinaisina dokumentoituina radiokemiallisina kokeina. Radiokemian ala- ja sivutieteisiin lukeutuvat muun muassa säteilykemia ja radiofarmasia, jossa hyödynnetään radioisotooppeja ja niistä valmistettuja radiolääkkeitä lääketieteellisessä kuvantamisessa ja hoidossa. Radiokemiaa hyödynnetään myös muun muassa ydinjätteen loppusijoituksen, radioekologian ja ympäristömikrobiologian tutkimuksessa . Radiokemialle läheinen termi on ydinkemia, joka voidaan määritellä kemian keinoin tapahtuvaksi atomiydinten ja isotooppien tutkimukseksi , ja liittyvän siten läheisemmin ydinreaktioiden tutkimiseen ja radionuklidien tuotantoon esimerkiksi hiukkaskiihdyttimen tai ydinreaktorin avulla. Radiokemiaa laajasti voi opiskella Suomessa Helsingin yliopistossa ja radiolääkeainekemiaa myös Turun yliopistossa. == Lähteet == == Kirjallisuutta == * Luokka:Kemia Luokka:Radioaktiivisuus
Klemens VIII

Klemens VIII, syntyjään Ippolito Aldobrandini, (24. helmikuuta 1536, Fano, Italia – 3. maaliskuuta 1605, Rooma) toimi paavina 30. tammikuuta 1592 – 3. maaliskuuta 1605.Hanska 2005: 322. Klemens VIII:n hallituskauden tärkein tapahtuma oli pitkien neuvottelujen jälkeen saavutettu sovinto Henrik IV:n johtaman Ranskan kirkon kanssa. Klemens VIII kahvista: "Tämä Saatanan juoma on niin herkullista, että on peräti väärin, jos siitä saisivat nauttia vain pakanat. Puijataan Saatanaa ja kaapataan kahvi meille ja tehdään siitä kristittyjen juoma." ==Lähteet== * ===Viitteet=== ==Aiheesta muualla== * Catholic Encyclopedia: Paavi Klemens VIII Luokka:Paavit Luokka:Vuonna 1536 syntyneet Luokka:Vuonna 1605 kuolleet
Pentti Kuronen

Pentti Olavi Kuronen (s. 30. lokakuuta 1951 Oulu) on eläkkeellä oleva suomalainen erikoisupseeri ja Suomen Puolustusvoimien entinen ylilääkäri. Hänet valittiin virkaansa vuonna 2003 edellisen ylilääkärin Timo Sahin jäädessä eläkkeelle. Hän itse jäi eläkkeelle tehtävästään marraskuussa 2011. Arvoltaan Kuronen on lääkintäkenraalimajuri. Kuronen kirjoitti ylioppilaaksi 1970, valmistui lääketieteen lisensiaatiksi 1976 ja väitteli tohtoriksi Oulun yliopistossa 2004. Hän toimi Nilsiän terveyskeskuslääkärinä 1976–1978, Tikkakosken varuskuntalääkärinä 1978–1990 ja Ilmavoimien ylilääkärinä Ilmavoimien Esikunnassa 1990–2003. ==Lähteet== * Kuka kukin on 2007, Otava 2006 Luokka:Suomalaiset kenraalit Luokka:Suomalaiset lääkärit Luokka:Vuonna 1951 syntyneet Luokka:Elävät henkilöt
Koivukasvit

Koivukasvit (Betulaceae) on kasviheimo, johon kuuluu kuusi sukua. Koivukasveja esiintyy pääasiassa pohjoisella lauhkealla vyöhykkeellä.Betulaceae Gray Flora of North America Suomessa tavataan seitsemää koivukasvien heimoon kuuluvaa kasvilajia, jotka kuuluvat neljään eri sukuun. Suomessa tavattavat koivukasveihin kuuluvat lajit ovat rauduskoivu, hieskoivu, vaivaiskoivu, harmaaleppä, tervaleppä, euroopanpähkinäpensas sekä euroopanvalkopyökki. == Tuntomerkit == Koivukasvit ovat puita tai pensaita ja tavallisesti kesävihantia. Sekundaarinen aineenvaihdunta tuottaa flavoneja. Lehdet ovat korvakkeellisia, kahteen kertaan sahaisia. Kukat ovat yksineuvoisia ja sijaitsevat norkkomaisissa kukinnoissa yksi- tai kaksikotisesti. Kukka on kehätön tai siinä voi olla jopa kuusi kehälehteä. Heteiden ponnet ovat lokerositeitä pidempiä. Hedekukassa ei ole emiön jäännettä, eikä emikukassa joutoheteitä. Sikiäin on yhdislehtinen ja jakautunut vaillinaisesti lokeroihin. Hedelmä on joko pieni ja litteä pähkylä tai pähkinä, jossa on kookkaat, lehtimäiset suojukset. Siemenessä on niukka ravintovarasto (endospermi). == Levinneisyys == Koivukasvit ovat enimmäkseen pohjoisen pallonpuoliskon lajeja, etelässä levinneisyys ulottuu Amerikassa Andeille ja Aasiassa Sumatralle. == Luokittelu == Koivukasvien heimossa on kaksi alaheimoa, joissa on yhteensä kuusi sukua ja 145 lajia. === 1. Betuloideae Arnott === Alaheimon muodostaa kaksi sukua: koivut (Betula, 60 lajia) ja lepät (Alnus, 35 lajia). Ne kasvavat pohjoisella pallonpuoliskolla ja Andeilla. Rauhaskarvat ovat kilpimäisiä. Emikukka on tavallisesti kehälehdetön tai kehälehtiä on joskus kaksi. Hedelmistössä on enemmän tai vähemmän litteiden ja siivellisten pähkylöiden (samara) suojana puutuneita tai suomumaisia ylälehtiä. === 2. Coryloideae J. D. Hooker === Loput neljä sukua ja 50 lajia muodostavat alaheimon Coryloideae, joka kasvaa pohjoisella pallonpuoliskolla, Kaakkois-Aasiassa ja Keski-Amerikassa. Kukinto koostuu enintään kolmikukkaisista pikkuviuhkoista. Hedekukat ovat kehättömiä ja heteet karvaisia; emikukissa on yksikiehkurainen kehä. Hedelmä on kookas pähkinä, johon liittyy lehtimäisiä suojuksia. == Suvut == * Alnus - lepät * Betula - koivut * Carpinus - valkopyökit * Corylus - pähkinäpensaat * Ostrya - humalapyökit * Ostryopsis == Kuvia == Alnus cordata 03 ies.jpg|Erään lepän (Alnus cordata) hedelmistö halkileikattuna. A24-2-Carpinus caroliniana (American Hornbeam).JPG|Amerikan- eli karoliinanvalkopyökki (Carpinus caroliniana). Baum Hasel, Corylus colurna 7.JPG|Turkin- eli nokkapähkinäpensaan (Corylus colurna) lehti ja hedelmistö. Eastern Hop Hornbeam catkins (2985499734).jpg|Amerikanhumalapyökin (Ostrya virginiana) norkkoja. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. * Luokka:Kasviheimot Luokka:Seulonnan keskeiset artikkelit
Korintinlahti

Korintinlahti (; myös Kórinthoksenlahti) on Joonianmeren lahti, joka erottaa Peloponnesoksen niemimaan Keski-Kreikasta. Lahti yhdistyy Joonianmereen lännessä Patraksenlahden kautta. Idässä Korintinlahden pohjukassa on Korintin kannas, joka erottaa sen Saroninlahdesta. Kannaksen läpi on rakennettu Korintin kanava. Lahden pituus on noin 130 kilometriä ja sen leveys vaihtelee 8,4 ja 32 kilometrin välillä. Suurin syvyys on 935 metriä. Hallinnollisesti lahden pohjoisrannikko jakautuu Keski-Kreikan alueeseen kuuluvien Boiotian ja Fokiin kesken, ja etelärannikko Peloponnesoksen alueen Korinthian sekä Länsi- Kreikan alueen Akhaian kesken. Korintinlahden pohjoisrannalla sijaitsee Náfpaktoksen kaupunki (entinen Lepanto) ja kaakkoisrannalla Kórinthos (Korintti). Pohjoisrannikon lahtiin kuuluvat Itéanlahti, Antíkyranlahti ja Domvraínanlahti. Lahden itäpäässä sijaitsevat Alkyonidiensaaret eli Alkyonídes ja Domvraínanlahden suulla saaret Makrónisos (Díporta) ja Foniás. Länsipäässä Korintinlahden ylittää vuonna 2004 valmistunut Ríon–Antírrion silta. Keskiajalla lahti tunnettiin myös nimellä Lepantonlahti, mikä tulee Náfpaktoksen italialaisesta nimestä. Lahdessa käytiin vuonna 1571 Lepanton taistelu, jossa Osmanien valtakunnan laivasto tuhoutui. == Aiheesta muualla == *
Tieteen Kuvalehti

Tieteen Kuvalehti on Bonnier Publications Internationalin julkaisema, Pohjoismaiden suurin yleistajuinen tiedettä (etenkin kulttuuria, luontoa, tekniikkaa ja lääketiedettä) käsittelevä aikakauslehti. Suomenkielinen Tieteen Kuvalehti toimitetaan tanskankielisen Illustreret Videnskab -lehden pohjalta. Tieteen Kuvalehti on ilmestynyt suomenkielisenä vuodesta 1986 lähtien. Vuodessa ilmestyy 18 numeroa. Päätoimittajana toimii Sebastian Relster. Suomen lisäksi lehti ilmestyy Ruotsissa, Norjassa, Tanskassa, Islannissa, Latviassa, Liettuassa, Kreikassa, Alankomaissa, Belgiassa, Yhdysvalloissa, Australiassa ja Uudessa-Seelannissa. Maailmanlaajuinen kokonaislevikki on noin 550 000. Julkaisijan mukaan lehti kertoo helppotajuisesti tieteen uusimmista tuloksista. Lehdessä on varsinaisten artikkelien lisäksi muun muassa Uutta tietoa -osasto, jossa kerrotaan uusimmat tiedeuutiset. Aivotreeni-sivu sisältää useimmiten matemaattisia arvoituksia tai päättelytehtäviä. Lehdessä on myös osiot nimeltä Tekniikan ihmeet, Tieteen maailma uusin silmin ja Arkistojen uumenista. Tieteen Kuvalehden tyypillinen lukija on yli 20-vuotias, kaupungissa asuva koulutettu mies. Lukijoista 63 % on miehiä ja 37 % naisia. == Lähteet == == Aiheesta muualla == * Tieteen Kuvalehden kotisivut Luokka:Bonnier Luokka:Suomalaiset aikakauslehdet
Pertti Jokinen

Pertti Ensio Jokinen (s. 14. tammikuuta 1936 Vainikkala) toimi Suomen ilmavoimien komentajana 1. helmikuuta 1987 – 31. tammikuuta 1991. Jokinen on syntynyt edeltäjänsä Rauno Meriön tavoin 1930-luvulla. Jokinen suoritti varusmiespalveluksen silloisessa Ilmasotakoulussa vuonna 1955. Vuonna 1957 hän valmistui Kadettikoulusta. Hän aloitti uransa hävittäjälentäjänä Satakunnan Lennostossa, jossa toimi vuodet 1957-1959. Tuolloin hän osallistui Fouga Magister -hankintaan siirtolentämällä niitä Ranskasta Suomeen. == Ilmataktiikan opettajana -vaihe== Vuosina 1963-1965 Jokinen opiskeli Sotakorkeakoulussa ja yleni kapteeniksi. Hän toimi Sotakorkeakoulussa opettajana viisi vuotta ilmataktiikan opettajana. Vuonna 1968 hänet ylennettiin majuriksi ja everstiluutnantiksi vuonna 1972. Vuonna 1971 hän suoritti valtiotieteen maisterin tutkinnon. Hänet ylennettiin everstiksi vuonna 1975. Jokinen toimi Suomen YK-edustuston sotilasedustajana ja Suomen sotilas-, laivasto- ja ilmailuasiamiehen apulaisena Washingtonissa vuosina 1971-1974. Vuosina 1974-1975 hän toimi Ilmavoimien esikunnassa ye-osaston päällkkönä, jonka jälkeen vuoteen 1983 hän palveli Lapin Lennoston komentajana. Tuolloin hän edisti mm. Kittilän lentoaseman rakentamista. Kenraalimajuriksi ylennetty Jokinen toimi 1983-84 Puolustusministeriön sotilastoimistopäällikkönä ja sotilasosastopäällikkönä. Hän oli tuolloin myös Eduskunnan puolustusasiainvaliokunnan sihteerinä. Tuohon aikaan hän kuului Suomen neuvottelijoihin, kun Etelä-Libanonin kristittyjen SLA-organisaation ottamaa 22 suomalaista panttivankia neuvoteltiin vapaiksi. Ilmavoimien komentajana Jokinen päätti osaltaan Hawk-harjoitushävittäjien lisähankinnoista. Hänen kaudellaan tehtiin esityötä uuden MiG-21- ja Saab 35 Draken -hävittäjät korvaavan hävittäjän valinnassa. Tällöin määriteltiin tavoitteeksi hankkia huokea mutta suorituskykyinen yksimoottorinen hävittäjä. == Ura komentajuuden jälkeen == Hänet ylennettiin uransa loppuvaiheessa vuonna 1990 kenraaliluutnantiksi ja hän siirtyi eläkkeelle Ilmavoimista. Hän toimi Valmet Oy:n lentokoneteollisuuden vastakauppajohtajana vuosina 1991-1992 ja tämän jälkeen projektijohtajana sekä markkinointijohtajana useita vuosia. == Lähteet == Luokka:Suomen ilmavoimien komentajat Luokka:Suomalaiset kenraalit Luokka:Vuonna 1936 syntyneet Luokka:Elävät henkilöt
Nerjungri

Nerjungri (, ) on Sahan tasavallan toiseksi suurin kaupunki ja Nerjungrin piirin keskus. Se sijaitsee tasavallaen eteläosassa Nerjungrijoen varrella 740 kilometriä tasavallan pääkaupungista Jakutskista. Kaupungin kautta kulkevat Lenan valtatie (M 56) ja Amurin-Jakutskin rautatie. Nerjungri on vuoden 1970 tienoilla löydetyn kivihiilentuotantoalueen keskus. Asukasluvun kehitys: * 500 (1959) * 66 269 (2002) * 61 747 (2010) Koko Nerjyngrin piirin asukasluku oli 82 766 (2010). ==Lähteet== ==Aiheesta muualla== *Kaupunkiin keskittynyt tiedotussuvusto (nerungri.ru)) Luokka:Sahan tasavallan kaupungit Luokka:Nerjungrin piiri
Arapaho

Arapaho on arapaho-intiaanien puhuma uhanalainen kieli. Puhujat ovat enimmäkseen Wyomingissa Wind Riverin reservaatissa asuvia vanhuksia. Sitä puhuu vain noin 1 000 ihmistä hieman yli 10 000 rekisteröityneestä heimon jäsenestä. Kieltä on ryhdytty viime vuosina elvyttämään, mutta englannin kielen valta-asema on edelleenkin suuri. Arapaho kuuluu algilaisten kielten kielikuntaan ja sen algonkin-kielten kieliryhmään. Algonkin-kielissä arapaho jaotellaan yhdeksi tasankojen algonkin-kielistä. Tasankojen algonkin-kielet ovat enemminkin alueellinen kuin geneettinen ryhmä. Se on polysynteettinen kieli, jossa on pitkiä monimutkaisia verbejä ja melko vapaa sanajärjestys. SIL International jakaa arapahon kolmeen eri kieleen, joita usein pidetään arapahon murteina: arapaho (SIL-koodi arp), gros ventre (ats) ja nawathinehena (nwa). Kieltä alettiin opettamaan 1980-luvulla Wyomingin kouluissa, ja siellä pidetään myös kesäleirejä joilla opetetaan arapahoa. == Lähteet == == Aiheesta muualla == * * * * * * * Luokka:Arapaho
North from Here

North from Here on metalliyhtye Sentencedin toinen studioalbumi. Albumi julkaistiin vuonna 1993 ja on tyyliltään melodista death metalia. Tämä albumi oli erittäin tekninen, ja esitteli maailmalle aikanaan uudistuneen Sentencedin. Levyn melodiat ovat saaneet vaikutteita pohjoismaalaisesta folkmusiikista, josta myös toinen samaan aikaan tunnetuksi tullut suomalainen death metal -yhtye Amorphis sai vaikutteita. Century Media -levy-yhtiö uudelleenjulkaisi albumin 18. tammikuuta 2008 slipcase-pahvikuoreen pakattuna ja vahvistettuna uudella kansikuvalla ja bonus-cd:llä, joka sisältää Journey to Pohjola-demon, The Trooper -EP:n sekä kaksi ennenjulkaisematonta kappaletta. North from Here-albumia voi pitää ensimmäisenä melodisena death metal -albumina, joka on koskaan julkaistu. Levyn sanoitukset käsittelevät Sentencedille tyypillistä melankoliaa, mutta myös mytologiat ja sota ovat vahvasti edustettuina. == Kappaleet == === Vuoden 2008 uusintapainoksen bonus- cd === ==== Journey To Pohjola (demo 1992) ==== 1\. Wings – 5:09 2\. In Memoriam – 5:26 3\. Mythic Silence (As They Wander in the Mist) – 4:14 ==== The Trooper EP (1994) ==== 4\. The Trooper (Iron Maiden-cover) – 3:16 5\. Desert by Night – 6:29 6\. In Memoriam (old school mastering) – 5:25 7\. Awaiting the Winter Frost (old school mastering) – 5:48 ==== Lost Treasures ==== 8\. The Glow of 1000 Suns – 4:30 9\. Amok Run – 4:43 == Kokoonpano == * Taneli Jarva – basso, laulu * Sami Lopakka – kitara, kosketinsoittimet * Vesa Ranta – rummut * Miika Tenkula – soolokitara, kosketinsoittimet, laulu (3, 4) == Lähteet == == Aiheesta muualla == * Albumin sanoitukset Sentencedin virallisella sivustolla * * Luokka:Sentencedin albumit Luokka:Vuoden 1993 albumit
Tema

Tema on kaupunki Ghanassa. Se sijaitsee Atlantin valtameren rannikolla ja pääkaupunki Accrasta itään. Se oli alun perin pieni kalastajakylä, mutta alkoi kasvaa vuoden 1961 jälkeen, jolloin sinne rakennettiin suuri satama. Kaupungissa on myös öljynjalostamo. Temasta on rauta- ja valtatieyhteydet pääkaupunkiin. Vuonna 2010 Temassa oli noin 140 000 asukasta. Tema on osa Suur-Accran aluetta. == Tunnettuja kaupungissa syntyneitä == * Matthew Amoah, jalkapalloilija, s. 1980 * Hans Sarpei, jalkapalloilija, s. 1976 * Freddy Adu, jalkapalloilija, s. 1989 * Christian Gyan, jalkapalloilija, s. 1978 == Lähteet == == Aiheesta muualla == Luokka:Ghanan kaupungit
Palimé

Palimé, aiemmin Kpalimé, on kaupunki Togossa, lähellä Ghanan rajaa. Kaupungissa on muun muassa vuonna 1913 rakennettu katolinen kirkko. Kaakkoispuolella sijaitsee Mont Agou, joka on Togon korkein kohta (986 m). Palimén väkiluku on noin 101 100 ja se sijaitsee pääkaupunki Lomésta 120 kilometriä luoteeseen. Alueella asuu muiden muassa ewejä. ==Aiheesta muualla== Luokka:Togon kaupungit
Aldan (kaupunki)

Aldan (jakuutiksi ja ) on kaupunki Sahan tasavallan kaakkoisosassa Venäjällä Aldanjoen varrella, 530 kilometriä tasavallan pääkaupungista Jakutskista etelään. Aldan on Aldanin piirin pääkaupunki. Kaupungissa on pieni lentoasema. Se sijaitsee rakenteilla olevan Amurin-Jakutskin rautatien varrella. Asukasluvun kehitys: *12 400 (1959) *24 700 (2002) *24 300 (2005) *21 275 (2010) Aldan perustettiin vuonna 1923 nimellä Nezametnyi (Незаметный). Vuonna 1939 siitä tuli kaupunki ja se sai nykyisen nimensä. Kaupunki on tunnettu kultakaivostoiminnan keskuksena; alueelta louhitaan myös kiilteitä. ==Lähteet== == Aiheesta muualla == *Aldanin epävirallinen verkkosivu *Aldanin nuorisoteatterin verkkosivu Luokka:Sahan tasavallan kaupungit
ReBirth RB-338

ReBirth RB-338 on ohjelmallinen syntetisaattori Windowsille, Mac OS:lle ja iOS:lle. ReBirthin julkaisi ruotsalainen Propellerhead Software vuonna 1997. Propellerhead Software lopetti tuen ReBirthin pöytäkoneversiolle 1. syyskuuta 2005, kun itse ohjelman kehitys oli lopetettu jo vuonna 1999. Tämän jälkeen sen on voinut ladata ilmaiseksi yrityksen ylläpitämältä sivustolta.http://www.rebirthmuseum.com/ Ohjelmisto ei kuitenkaan ole vapaa tai vapaasti levitettävä. ReBirth elvytettiin vuonna 2010 iOS-versiolla, joka on saatavilla iPhonelle, iPod Touchille ja iPadille. == Tekniikka == ReBirthissä on neljä ”laitetta”, jotka emuloivat kolmen eri Rolandin klassisen syntetisaattorin ääntä ja toimintaa: * 2 kpl TB-303 (bassosyntetisaattori) * 1 kpl TR-808 (analoginen rumpukone) * 1 kpl TR-909 (analoginen/samplepohjainen rumpukone) (versiosta 2.0 lähtien) Jokaisella laitteella on oma pattern- valitsin, jota alkuperäisissä laitteissa ei ollut. Tämä mahdollistaa nopean vaihtamisen eri musiikkityylien välillä, eikä esimerkiksi TB-303:a tarvitse uudelleenohjelmoida yksinkertaisia tyylivaihdoksia varten. Tämä toiminto löytyy myös joistain Reasonin laitteista. ReBirthissä on myös miksereitä, pattern-ohjattu suodin (PCF) ja muutamia tavanomaisia efektejä kuten delay, kompressori, särötys sekä räkkiä muistuttava graafinen käyttöliittymä. Ohjelmistossa on myös tuki modauksille, joilla voi muuttaa sekä ohjelmiston ulkonäköä että sen äänivalikoimaa – esimerkiksi rumpuäänet voi kokonaan vaihtaa uusiin. ReBirthin emulaatiota on laajalti kiitelty ja monet acid house- ja teknomuusikot ovat käyttäneet sitä tuotannoissaan. ReBirthin mukana tulee esimerkkitiedostona Hardfloorin acid-kappale Multiball Challenge. == Lähteet == == Aiheesta muualla == * ReBirthin iOS-versioiden verkkosivusto * Propellerhead Software Luokka:Musiikkiohjelmistot
Amok (albumi)

Amok on metalliyhtye Sentencedin kolmas studioalbumi. Albumi julkaistiin Century Media -levy-yhtiön kautta vuonna 1995. Albumi oli ensimmäinen Sentencedin albumeista, jolla yhtye harppasi kevyempään ilmaisuun aikaisemmasta death metal -tyylistä. Albumin uusintapainoksessa on bonusmateriaalina Love & Death -EP. Kappaleiden sanoitukset levyllä ovat sekoitus mytologiaa, melankoliaa ja Sentencedille tyypillistä itsemurha- aiheista laulantaa. __notoc__ == Kappaleet == == Kokoonpano == * Taneli Jarva – basso, laulu, kosketinsoittimet * Sami Lopakka – kitara, kosketinsoittimet * Vesa Ranta – rummut * Miika Tenkula – soolokitara, kosketinsoittimet === Vierailijat === * Virpi Rautsiala – taustalaulu == Lähteet == == Aiheesta muualla == * Albumin sanoitukset Sentencedin virallisella sivustolla * * Luokka:Sentencedin albumit Luokka:Vuoden 1995 albumit
Verhojansk

Verhojansk () on kaupunki Sahan tasavallan pohjoisosassa Venäjällä Janajoen varrella, 900 kilometriä tasavallan pääkaupungista Jakutskista pohjoiseen ja 90 kilometriä Verhojanskin piirin keskuksesta Batagaista etelään, hieman napapiirin pohjoispuolella. Verhojanskissa on jokisatama ja lentokenttä. Alueella harjoitetaan turkiseläinten kasvatusta ja metsästystä sekä poronhoitoa. == Väestö == Asukasluvultaan Verhojansk on Venäjän pienimpiä kaupunkeja. Asukasluvun kehitys: *1 400 (1959) *1 434 (2002)Russia Sacha, Citypopulation *1 400 (2005) *1 311 (2010) == Historia == Verhojansk perustettiin kasakka-asutukseksi vuonna 1638. Tuolloin Verhojansk sijaitsi nykyiseltä paikaltaan 90 kilometriä lounaaseen, mutta vuonna 1775 se siirrettiin nykyiselle paikalleen Janajoen varrelle verojen keräämisen helpottamiseksi. Kaupunginoikeudet se sai vuonna 1817. Verhojansk oli poliittisten vankien karkotuspaikka 1860-luvulta vuoteen 1917 asti. == Ilmasto == Verhojansk on tunnettu kylmistä talvistaan, sillä se sijaitsee pohjoisen pallonpuoliskon kylmimmällä alueella. Yhdessä vaiheessa kaupunki piti itsellään maailman kylmimmän paikan ennätystä. Alueella sijaitsee myös Oimjakon, jossa on mitattu pohjoisen pallonpuoliskon kylmin lämpötila. Mittarivirheiden takia ennätysten lukuarvoista on kiistelty.Northern Hemisphere: Lowest Temperature, Arizona State University Verhojanskissa tammikuun keskilämpötila on −45,8 °C. Kaikkien aikojen pakkasennätys Verhojanskissa on ollut –69,8 °C. Korkein mitattu lämpötila puolestaan on ollut 37 °C, ja erotus alhaisimman ja korkeimman lämpötilan välillä on lähes 107 °C. Tammikuussa 2006 mitattiin –66,7 °C:n lämpötila. == Lähteet == Luokka:Sahan tasavallan kaupungit Luokka:Verhojanskin piiri
Hyginus

Hyginus voi tarkoittaa ainakin: * Gaius Iulius Hyginus, roomalainen kirjailija (noin 60 eaa. – 10 jaa.) * Pyhä Hyginus, paavina noin 136–140 jaa.
Miracle (elokuva)

Miracle (Suomessa televisioesityksessä myös nimellä Miracle – unelma voitosta) on vuonna 2004 ensi-iltansa saanut yhdysvaltalainen puolidokumentaarinen elokuva, joka kertoo niin sanotusta ihmeestä jäällä eli Yhdysvaltain jääkiekkomaajoukkueen tiestä vuoden 1980 olympiakultaan Lake Placidissa. Elokuvan pääosassa on Kurt Russell. ==Juoni== Russell näyttelee valmentaja Herb Brooksia, joka johti Yhdysvallat olympiakultaan kuin armeijan kersantti. Joukkue koostui yliopistokiekkoilijoista; sen vanhin pelaaja oli 26-vuotias. Elokuvan huippukohta on Yhdysvaltain 4–3-voitto legendaarisesta Neuvostoliitosta. Mike Eruzione iski voittomaalin Neuvostoliittoa vastaan. == Rooleissa == == Aiheesta muualla == * Luokka:Jääkiekkoelokuvat Luokka:Olympiaelokuvat Luokka:Talviolympialaiset 1980 Luokka:Vuoden 2004 yhdysvaltalaiset elokuvat
Galveston

Galveston on saari Texasissa, Meksikonlahden äärellä, Houstonin kaupungin eteläpuolella. Tällä 58 175 asukkaan (2000 vuoden väestönlaskenta) saarella sijaitsevat Galvestonin ja Jamaica Beachin kaupungit. Saarelle pääsee joko siltaa pitkin tai lautalla. Galveston on turisti- ja satamasaari, jonne varsinkin teksasilaiset tulevat lomailemaan. Saaren uimarannat ovat kuuluisia. Saaresta ja sinne vuonna 1839 perustetusta Galvestonin kaupungista kehittyi 1800-luvun loppupuolella lounaisen Yhdysvaltain satama- ja kauppakeskus. Kukoistuskausi loppui ja Galveston tuhoutui pahoin vuoden 1900 Suuren hirmumyrskyn aikana. 6 000 ihmistä menetti henkensä, 8 000 joutui kodittomaksi. Myrskyn seurauksena rakennettiin kaupungin turvaksi 4,9 metriä (16 jalkaa) korkea merivalli ja 2 200 vallin suojaamaa rakennusta nostettiin keskimäärin 1,5 metriä ylemmäksi. Hurrikaanin seurauksena kaupunki ja myrskyssä tuhoutunut Yhdysvaltain toiseksi suurin kauppasatama menetti merkitystään, sillä Galvestonin satama korvattiin paljolti ruoppaamalla syväväylä suojaisempaan Houstoniin ja rakentamalla sinne Houstonin satama. Houstoniin johtava syväväylä avattiin 1914. Galvestonissa on yhä satama, joka toimii esimerkiksi risteilyalusten tukikohtana. ==Lähteet== ==Aiheesta muualla== * Galvestonin saaren viralliset sivut * Kaupungin viralliset sivut Luokka:Texasin maantiede Luokka:Yhdysvaltain saaret
Petrokemikaali

Petrokemikaali () on öljyteollisuudessa käytetty käsite. Sillä tarkoitetaan öljyjalostuksen välituotetta. Petrokemikaalia käytetään muun muassa kemiantuotteiden ja polymeerien raaka-aineena. Luokka:Kemialliset aineet Luokka:Seulonnan keskeiset artikkelit
Mirnyi (Sahan tasavalta)

Mirnyi (, ) on kaupunki Sahan tasavallan länsiosassa Venäjällä Ireljahjoen varrella, 1 207 kilometriä tasavallan pääkaupungista Jakutskista. Kaupungissa asui vuoden 2010 väestönlaskennan mukaan 37 188 asukasta. Kaupungissa ja sen lähistöllä on timanttikaivoksia. Mirnyi perustettiin vuonna 1955 ja kaupunki siitä tuli 1959. Kaupungissa toimii Mirnyin lentoasema. == Lähteet == == Aiheesta muualla == *Kuvia Mirnyistä Luokka:Sahan tasavallan kaupungit Luokka:Mirnyin piiri
Down (albumi)

Down on metalliyhtye Sentencedin neljäs studioalbumi. Se julkaistiin Century Media -levy-yhtiön kautta vuonna 1996. Albumi oli yhtyeen ensimmäinen laulaja- basisti Taneli Jarvan eroamisen jälkeen. Hänen tilalleen laulajaksi oli tullut Ville Laihiala ja bassoa soitti soolokitaristi Miika Tenkula. Vakituinen basisti Sami Kukkohovi liittyi yhtyeeseen vasta albumin julkaisun jälkeen. Amok-levyllä kuultua bändin soundin muutosta jatkettiin vielä pitemmälle Down- albumilla, ja Death Metal-vaikutteet on karsittu lähes kokonaan pois. Albumilla vierailee kuitenkin kolmella kappaleella murinalaulaja Vorph Samael- yhtyestä. Tämän levyn jälkeen bändin yleissoundi pysyi koko lailla samanlaisena. Albumin lähes jokaisen kappaleen sanoitukset käsittelevät itsemurhaa ja kuolemaa.__notoc__ Levystä julkaistiin digipak-uusintapainos vuonna 2007.Levykauppa Äx Se sisältää yhden bonuskappaleen, No Tomorrow, ja on Ulf Horbeltin digitaalisesti uudelleenmasteroima. Uusintapainoksen kansitaidetta on myös digitaalisesti paranneltu. == Kappaleet == # # # # # # # # # # # Vuoden 2007 uusintapainoksen bonuskappale: 12. == Kokoonpano == * Ville Laihiala – laulu * Sami Lopakka – kitara * Vesa Ranta – rummut * Miika Tenkula – soolokitara, basso === Vierailijat === * Birgit Zacher – naislaulu * Waldemar Sorychta – kosketinsoittimet * Vorph – laulu kappaleissa "Bleed", "Keep My Grave Open" ja "Warrior of Life (Reaper Redeemer)" == Lähteet == == Aiheesta muualla == * Albumin sanoitukset Sentencedin virallisella sivustolla * Down Suomen virallisella listalla * * Luokka:Sentencedin albumit Luokka:Vuoden 1996 albumit
Cesium-137

Cesium-137 (137Cs) on cesiumin radioaktiivinen isotooppi, joka muodostuu yleisimmin ytimen halkeamis- eli fissioreaktiossa. Cesium-137:n puoliintumisaika on noin 30 vuotta. Suurin osa isotoopista cesium-137 hajoaa beeta­hajoamisella bariumin metastabiiliksi isomeeriksi barium-137m:ksi (137mBa). Ba-137m:n puoliintumisaika on noin 153 sekuntia ja se hajoaa lopulta stabiiliksi barium-137:ksi. Hajoamisessa vapautuu energiaa 1,175628 MeV. Cesium-137:ää ja siitä lähtevää säteilyä käytetään muun muassa säteilymittarien kalibrointiin, sädehoitoon sekä nesteiden virtausten ja materiaalien paksuuden mittaamiseen. Cesium-137:ää on levinnyt ympäristöön muun muassa Tšernobylin ydin­voimala­onnettomuudessa 1986 ja Fukushiman ydin­voimala­onnettomuudessa 2011. == Terveysvaikutukset == Cesium-137 liukenee veteen ja se käyttäytyy elimistössä samalla tavalla kuin kalium ja rubidium. Elimistössä cesium leviää enemmän tai vähemmän tasaisesti koko elimistöön, lihaksiin enemmän ja luustoon vähemmän. Cesiumin biologinen puoliintumisaika on lyhyt, noin 70 päivää. Koirilla tehdyt kokeet osoittavat yhden annoksen suuruudeltaan 3 800 μCi/kg (noin 44 μg/kg cesium-137:ä) tappavan kolmessa viikossa. Cesium-137-myrkytystä voidaan hoitaa preussinsinisellä, joka sitoo sen kemiallisesti ja jouduttaa siten sen poistumista elimistöstä.http://www.bt.cdc.gov/radiation/prussianblue.asp == Lähteet == == Aiheesta muualla == * Centers for Disease Control and Prevention (CDC) Radioisotope Brief: Cesium-137 (Cs-137) Luokka:Isotoopit
Kotelokilpikonnat

Kotelokilpikonnat (Terrapene) on Etelä- ja Itä-Amerikasta kotoisin oleva kilpikonnasuku. Myös Cuora-suvun rasiakilpikonnia kutsutaan joskus, tosin virheellisesti, kotelokilpikonniksi. Terrapene-suku on kotoisin Amerikasta, Cuora-suku taas Aasiasta. == Taksonomiaa == Kotelokilpikonnat (engl. box turtles) kuuluvat suokilpikonnien heimoon Emydidae. Sukuun kuuluu neljä lajia. *Idänkotelokilpikonna (Terrapene carolina) **Terrapene carolina bauri (Taylor, 1894) **Terrapene carolina carolina (Linnaeus, 1758) **Terrapene carolina major (Agassiz, 1857) **Terrapene carolina mexicana (Gray, 1849) **Terrapene carolina triunguis (Agassiz, 1857) **Terrapene carolina yucatana (Boulenger, 1895) *Terrapene coahuila (Schmidit & Owens, 1944) *Terrapene nelsoni (Stejneger, 1925) *Lännenkotelokilpikonna Terrapene ornata **Terrapene ornata ornata (Agassiz, 1857) **Terrapene ornata luteola (Smith & Ramsey, 1952) == Yleistä == Kotelokilpikonnat ovat metsänpohjan eläimiä, ne viettävät piilottelevaa elämää kosteahkojen metsien kenttäkerroksessa. Ne pysyttelevät usein veden lähellä. Kotelokilpikonnat ovat omnivoreja, ja syövät kasvimateriaalin lisäksi etanoita, toukkia, kastematoja ja hyönteisiä. Kotelokilpikonnat ovat verraten pienikokoisia kilpikonnia, lajista riippuen suora kilven mitta on 13-20cm. Niiden erikoisuutena omnivorismin lisäksi on niiden plastronin, vatsakilven sarana, jolla ne saavat kilpensä etuaukon suljettua täysin. Tästä juontaa juurensa niiden nimikin. Kotelokilpikonnat ovat hitaita lisääntymään, ne munivat muutamia munia kerran vuodessa maanalaiseen onkaloon. Kotelokilpikonnat talvehtivat maahan kaivautuneina. == Muuta == Ulkomaisessa kirjallisuudessa kotelokilpikonniin sekoitetaan usein myös Cuora-suvun rasiakilpikonnat. Cuora-suku eroaa täysin kotelokilpikonnista ollen lähes täysin vesieläimiä. Cuora-suvun kilpikonnat elävät Aasiassa. Myös muutamalla muulla kilpikonna-lajilla on samantyyppinen puolustusmekanismi kuin kotelokilpikonnilla. Esimerkiksi Kinixys-suvun kilpikonnilla on myös sarana kilvessään, mutta Kinixys-suvun lajeilla sarana sijaitsee yläkilven taka- osassa, ja näin ne voivat sulkea kilpensä taka-aukon. ==Aiheesta muualla== *Suomen Herpetologinen Yhdistys *SHY:n kirjaston aineistotietokanta *Ulkomaalainen kotelokilpikonna-keskustelufoorumi *Kuvagalleria Terrapene- suvun kilpikonnista Luokka:Kilpikonnat
Luoma-aho

Luoma-aho on kylä Alajärven kaupungin pohjoisosassa Etelä-Pohjanmaalla kantatie 68:n varrella noin kymmenen kilometriä keskustaajamasta pohjoiseen. Nimessä esiintyvä luoma-sana on maastotermi, joka tarkoittaa jyrkkäreunaista puroa tai notkelmaa. Luoma-aho muodostaa myös taajaman ja on yksi Alajärven kolmesta taajamasta. Kaupungin muut taajamat ovat Alajärven keskustaajama ja Lehtimäki. Luoma-aholla on noin 350 asukasta ja työpaikkoja noin 450. Kun Alajärven asukasmäärä on vähentynyt noin 700 asukkaalla vuosina 2008–2018, Luoma-ahon asukasmäärä on kasvanut muutamalla kymmenellä. Kylässä toimii useita metalliteollisuuden (Sandwich -elementtitehdas ja alumiini) yrityksiä. Luoma-ahon koulu aloitti toimintansa vuonna 1924. Kylässä toimii vuonna 1920 perustettu Luoma-ahon nuorisoseura. Nykyinen nuorisoseurantalo on rakennettu 1934.. Luoma-ahosta on julkaistu kaksi kyläkirjaa. Toinen osa ilmestyi vuonna 1987, ja ensimmäinen vuonna 1991. Kolmas osa on suunnitteilla. Kyläkirjasarjan ensimmäinen osa on arvosteltu yhdeksi Suomen parhaista. Se kertoo yleisesti Luoma-ahosta ja sen historiasta. Toinen osa sisältää sukuluetteloita. Luoma- aho on myös sukunimi ja vuonna 1779 perustetun kruununtalon nimi. Kansanedustajat Matti Luoma-aho, Eino Ojajärvi ja Martti Korkia-aho ovat syntyneet Luoma-aholla, samoin ralliautoilija Kosti Katajamäki. Vuonna 2018 Luoma-aho valittiin Vuoden eteläpohjalaiseksi kyläksi ja vuonna 2019 Luoma-aho valittiin Suomen vuoden kyläksi 2019. == Lähteet == == Aiheesta muualla == *Luoma-ahon kylän kotisivut *Luoma-ahon koulun kotisivut Luokka:Alajärven kylät Luokka:Etelä-Pohjanmaan maakunnan taajamat Luokka:Vuoden eteläpohjalaiset kylät Luokka:Suomen valtakunnalliset vuoden kylät